Downloaded from YTS.MX
Official YIFY movies site: YTS.MX
Bun-venit!
CUMPĂRĂ
Prezentarea începe în cinci,
patru, trei, doi unu.
ABC, semn comun.
Amazon omologase expresia „cumpărături cu un clic”.
A fost ideea lui Jeff.
Eu proiectez experiența utilizatorului.
Am lucrat la Amazon 15 ani. M-am ocupat de pagina produselor
și de lansarea categoriilor în diverse țări.
Cunoșteam fiecare colț al site-ului.
Sistemul era construit și optimizat
să te ajute să cumperi tot ce aveai nevoie vreodată
și tot ce nu știai că ai nevoie.
Dumnezeule!
Te-ai gândit vreodată atunci la ce se întâmplă
după ce marfa e vândută?
Nu.
Am primit colete.
E plăcut să faci cumpărături, nu?
Îmi place asta.
Problema e că-n fiecare an
consumăm și producem tot mai mult,
iar asta are o parte negativă care ne e ascunsă.
Conceput să iasă în evidență
pentru o generație care nu se oprește.
Ești manipulat 100%. E o știință.
E ceva intenționat...
și complex.
E o știință bine gândită să te facă să cumperi.
N-o face doar Amazon.
O fac majoritatea corporațiilor mari
și folosesc toate trucurile posibile să ascundă adevărul.
Măiculiță...
Frate, au distrus-o.
Am fost președintele mărcii Adidas.
Simt că am de ispășit niște păcate.
Am contribuit la lucruri pe care cred că puteam și trebuia să le fac mai bine.
Am cumpărat 500 de iPhone-uri!
Doamne!
Am început la Apple, m-am alăturat echipei fondatoare a Oculus.
Ideea de protejare a afacerii
domina vocea firavă care spunea: „Chiar trebuie să facem asta?”
Orice fac mărcile acum
face rău multor oameni.
Chestiile astea nu sunt doar resturi. Sunt deșeuri periculoase.
Le bem și le respirăm. Și sunt otrăvitoare.
E ca în filmul Wall-E.
Lucrurile pe care suntem încurajați să le consumăm
produc deșeuri care ajung peste tot
și-i afectează pe toți de pe planetă.
Le-am comunicat că se vor enerva clienții
când își vor da seama că au contribuit
la propria dispariție,
dar n-au vrut să audă.
M-am uitat în jur, neînțelegând cum s-a ajuns aici
și ce e de făcut acum.
Rulează titlul.
CUMPĂRĂ ACUM: CONSPIRAȚIA SHOPPINGULUI
Bună!
Sunt Sasha.
Un asistent personal creat să ofere
informații nefiltrate despre cum să reușești în afaceri.
Îmi pot crea propriile imagini personalizate.
Treci la o filmare spațială a creșterii în natură.
Pe parcursul acestei interacțiuni unice și distractive,
vei primi cele mai importante cinci lecții de maximizare a profitului.
Cei care rămân până la capăt vor primi o surpriză.
Prima regulă.
Vinde mai mult.
VINDE MAI MULT
Vânzarea e cheia succesului.
Dar consumatorii trebuie motivați constant ca să cumpere tot mai mult.
Din fericire, industria modei oferă un exemplu de manual
de creștere rapidă și autonomă.
Nimeni nu are nevoie de un hanorac, de un tricou sau de pantofi noi.
Sunt atât de multe în comerț și majoritatea avem destule.
Ai nevoie de un motiv bun să cumperi acel produs.
ERIC LIEDTKE FOST PREȘEDINTE AL MĂRCII ADIDAS
Ca membru al consiliului, am urmărit asta cu precădere.
Ce vânzări generăm?
Și ce profituri generăm?
Dacă asta lipsea, nu ne făceam treaba.
Tenișii se vând bine în America.
Anul trecut s-au vândut o jumătate de miliard de perechi.
Săptămâna asta, Adidas a lansat pantoful inteligent.
Discutăm că trebuie să ne deosebim de Nike, Puma sau altă marcă.
Nu e vorba de asta, ci de cum te vede clientul.
Mă ocupam de produse, de comunicare,
de digitalizare și de strategie.
În 2014, Adidas era în cădere liberă, atinseserăm pragul de jos.
A fost cea mai mare revenire din istoria companiei și, poate, a industriei.
Acțiunile Adidas se bucură de un avânt uriaș.
Acțiunile Adidas, priviți,
cresc peste noapte cu aproximativ 7,5%.
M-am întrebat mereu cum am ajuns așa de sus.
Cred că e o combinație de câteva lucruri.
În primul rând, e vorba de o poveste. Să ne gândim la o echipă de fotbal.
Câte tricouri credeți că au pe an?
Nu doar cel cu care joacă. E cel de acasă, cel din deplasare și cel de rezervă.
Sunt cele pentru ocazii speciale.
De ce fac asta?
Să creeze povești noi și noi ocazii de cumpărare.
La Adidas, știm despre cultura sportului
că nu se oprește cu ultimul fluier al arbitrului.
Continuă pe străzi, în sălile de concert...
pe coridoarele școlilor.
Așa că am început colaborări cu muzicieni și artiști.
Beyoncé Knowles.
Pharrell Williams.
Și unul dintre cei mai controversați artiști din istoria omenirii, Kanye West.
Povestea pe care o spui e esențială în industrie pentru stimularea consumului.
Ăsta e rolul Adidas și al altor branduri de modă
Cum creăm obiecte ale dorinței?
La asta se pricepe industria modei. Te cunoaște.
Noi vă cunoaștem.
Cercetăm îndelung tipurile de consumatori ca să îi înțelegem.
Știm cum să-i abordăm în funcție de tip.
Adidas by Gucci.
Am contribuit în cariera mea la creșterea rapidă a producției.
Și nu doar la Adidas. E valabil pentru toate brandurile.
Activez de aproape 20 de ani.
Cred că una din șase cămăși vândute în SUA e făcută de noi.
Clienții noștri sunt de la mărcile casual
la cele globale de designer cu desfacere globală.
Când am venit erau două sezoane pe an. Produsele se vindeau șase luni.
Acum, odată cu apariția modei rapide,
mărcile sunt nevoite să vină cu noutăți lunar.
Nu cunoaștem cifre oficiale, dar, căutând pe Google,
afli că Gap produce în jur de 12.000 de articole noi pe an.
H&M, cam 25.000.
Zara, cam 36.000.
Iar SHEIN e la aproximativ 1,3 milioane de articole noi pe an.
Cred că cifrele publicate online sunt prea mici.
Am comandat săptămâna trecută.
- Probabil o dată pe lună. - Cel puțin lunar.
Uneori, de două ori pe lună.
De unde să încep?
Industria produce 100 de miliarde de piese vestimentare pe an.
O sută de miliarde.
E absolut superbă.
Ce populație e pe Terra?
Câte piese pe persoană? Oamenii n-au nevoie de atâtea.
Eram ambițios,
competitiv,
disciplinat, muncitor,
vocal.
Am avut succes în carieră pe repede înainte.
Când am aflat ce influență am la Adidas,
n-am mai putut să fac abstracție de ea.
Poți...
Nu te poți amăgi mereu.
Bună! Din nou!
Mulți își pierd ambiția în drum spre vârful ierarhiei.
Nu deveni ca ei.
Bucură-te acum de 19,2 secunde de filmări cu pisici și rațe adorabile.
Dumnezeule!
Nu uita că deprinderea artei distracției va fi esențială în obținerea succesului.
Trecem la New York.
Dezvăluie mesajele din spatele reclamelor.
CONTINUĂ SĂ CUMPERI GOGOȘI
CONSUMĂ
Comunicare clară cu consumatorii
e o parte esențială a creșterii vânzărilor.
Dar, pentru a maximiza profitul,
asigură-te că, după ce ei își doresc produsele,
le pot cumpăra cât mai repede posibil.
Fiecare secundă contează.
Nu-ți limita niciodată viziunea.
Dacă ți-o poți imagina, o poți crea.
N-a trebuit să-ți ambalez cadoul Nici n-am părăsit biroul
De fapt, nu l-am văzut deloc L-am cumpărat din stoc
N-am ajuns până la mall N-am pierdut o zi-ntreagă
Grație lui Amazon punct com
Amazon punct com
Am început să lucrez acolo demult.
Părea imposibil să convingi oamenii să cumpere online.
Dar părea o provocare interesantă
să te gândești că vei cumpăra o pereche de blugi online.
Am crezut că voi lucra doi ani, voi învăța totul și voi pleca.
Dar a fost surprinzător de palpitant.
Ritmul era mare și toleranța la risc, ridicată.
Ideea era să încercăm orice.
Dacă aveam o idee, primeam o echipă și niște bani și o aplicam.
Inventam. Am brevete. A fost distractiv.
Participam la ședințe cu Jeff Bezos și alte patru persoane.
Puteam să discut cu el și să am altă părere.
Poate arăta ca o pălărie de cowboy normală,
dar e o cască de protecție omologată.
Avem cea mai bună bormașină din lume.
Jeff nu are răbdare cu cine nu e la fel de deștept ca el.
L-am văzut cum le-o reteza fără rețineri.
„Tu nu ești deștept. N-ai dreptul să vorbești.”
La început, cred că Jeff a intuit că oamenii vor cumpăra cărți, muzică,
filme și DVD-uri,
dar că banii serioși vor veni dacă poți vinde aparate
și alimente online.
Eu am lansat magazinul de cosmetice,
cel de bijuterii și cel de aparate.
Era un mod complet nou de-a face cumpărături.
CUMPĂRĂ ACUM CU UN CLIC
Chiar spuneam că vrem să-ți stăm la dispoziție
când vei dori să faci cumpărături.
Stai în pat și te gândești: „Mi-ar trebui un peeler nou.”
„Vreau o față de pernă nouă. Asta e aspră.” Sau orice altceva.
Oriunde ai fi, orice ai face,
dacă te gândești că vrei ceva,
voiam să te gândești imediat la Amazon.
Spuneam: „Dacă ar fi un sistem magic, ce ar ști să facă?”
Dacă sistemul ar fi magic, ce ar face?
Ar fi ca o...
bandă transportoare care s-ar duce de unde e produsul
până la ușa ta cât mai repede și simplu posibil.
E prea ușor. Și asta era și ideea.
Anume să...
reducem timpul în care te gândești bine
la o achiziție pe care crezi că vrei s-o faci.
De fapt, e o știință.
Dezvoltam mereu moduri noi de-a te face să cumperi.
Pe toate le-am cumpărat azi-noapte la ora 2.
Să-ți influențăm comportamentul atât de subtil, încât să nu-ți dai seama.
Puteam pune o propoziție care să sune așa:
„Livrare gratuită la minimum 25 de dolari.”
Într-un caz, scrii „25$” cu portocaliu.
În altul, îl scrii cu verde.
Și poți avea nouă lucruri pe care le testezi comparativ.
Iar site-ul are trafic suficient
ca să obții date statistice relevante
asupra cărei versiuni a acelei propoziții
vinde mai mult.
Fiecare pixel de pe acea pagină
a fost testat și optimizat în mod repetat.
CUMPĂRĂ ACUM CU UN CLIC
Amazon proiectase un întreg sistem
pentru adaptarea site-ului
încât să fie combinația corectă de elemente, culori și produse
care să te facă să cumperi ceva.
ADAUGĂ ÎN COȘ
Dacă te gândești la ce cumpără o persoană
și multiplici cu...
cu câte persoane fac cumpărături acum pe site-uri ca Amazon.
ADAUGĂ ÎN COȘ
Simțeam că îmbunătățesc cumpărăturile
și că ușurez găsirea unui produs deosebit.
Nu mă gândeam la urmări,
atunci când acesta devine un motor din ce în ce mai eficient.
Nu cred că ne gândeam unde duce treaba asta.
Treci la o pungă de plastic suflată de vânt.
Nu uita: ca să vinzi mai mult trebuie să produci mai mult.
Mult mai mult.
Cred că ar fi interesant să vezi acum câteva lucruri exacte.
Vizualizează producția globală
de bunuri necesare acoperirii vânzărilor online.
Vizualizează 2,5 milioane de pantofi produși pe oră.
Înainte existau impedimente.
Gândiți-vă.
Dacă trebuie să te trezești, să urci în mașină,
să mergi la magazin,
să cauți produsul pe rafturi,
apoi să te duci acasă...
Asta cere mult efort.
Dar dacă trebuie doar să apeși un buton
și coletul îți vine la ușă,
sigur că vei cumpăra mai mult.
Vizualizează 68.733 de telefoane produse în fiecare oră.
Vizualizează 190.000 de piese vestimentare produse pe minut.
Uimitor!
Vizualizează 12 tone de plastic produs pe secundă.
CUMPĂRĂ
Am condus Unilever, una dintre marile multinaționale din lume.
Unilever e unul dintre marii producători de bunuri de uz casnic.
Mă refer la șampoane, detergenți...
Are aproximativ 3,5 miliarde de clienți pe zi.
Nu pe client îl consider vinovat.
Sigur, el consumă, dar de ce o face?
Pentru că e încurajat în mare măsură.
CUMPĂRĂ
Când aruncăm ceva, de fapt nu dispare.
E imposibil.
Totul ajunge într-un alt loc de pe Pământ.
Și urmările sunt tot mai grave.
Felicitări pentru îndeplinirea primei reguli!
Te descurci foarte bine
și acum poți să duci maximizarea profitului la nivelul următor.
Mai departe
te voi învăța cum să controlezi produsele după cumpărare.
Și cum să dictezi când consumatorii le înlocuiesc cu ceva nou.
Vei fi cu un pas mai aproape de deblocarea surprizei.
Ura!
ARUNCĂ MAI MULT
Regula a doua.
Aruncă mai mult.
Pentru un curs despre cum să profiți din deșeuri,
te-ar putea ajuta să vezi acum materiale suplimentare.
Imaginează-ți un bec de pe Broadway care vorbește cu o voce de demult.
Salutare!
Mi se spune că fac parte din un club exclusivist,
pentru că am peste 100 de ani și încă strălucesc.
Nu mai sunt mulți ca mine. Asta e sigur.
Se poate spune că am fost prea buni.
Lumea noastră s-a întors cu susul în jos pe 15 ianuarie 1925.
A fost ziua fatidică în care a apărut cartelul Phoebus.
Dăm timpul înapoi.
Mergem în urmă...
Acest grup de directori seniori ai marilor producători de becuri
au conspirat să ne scurteze viața și să-și maximizeze profiturile.
Pentru a încuraja înlocuirea frecventă,
funcționarea fiecărui bec a fost redusă de la 2.500 de ore
la doar 1.000 de ore.
Asta a creat munți de deșeuri inutile.
Deșeuri glorioase.
Au numit-o expirare planificată.
Acum nu mai e cine știe ce conspirație.
Fabricarea de produse care se strică sau se aruncă repede
a devenit un loc comun în aproape toate industriile.
Totul, de la haine care rezistă la câteva spălări
la periuțe de dinți electrice cu baterii de unică folosință
și imprimante care se defectează intenționat deși nu s-a terminat tușul.
Nu tipărește corect orice aș face.
Trebuie să iau altă imprimantă. Aceea e terminată după doar trei ani!
Astăzi, expirarea planificată a devenit
piatra de temelie a afacerilor de succes din toată lumea.
Am creat un produs
care reprezintă un mare pas evolutiv al modelului nostru original.
Apple a avut ideea că produsele noastre sunt perfecte din prima zi.
Eliminăm imperfecțiunile,
realizăm o îmbinare impecabilă a materialelor
și producem o suprafață impecabilă, ca oglinda.
Idealul e să avem un obiect unitar și sigilat.
Nu vrem să folosești produsul Apple cumpărat acum câțiva ani.
Vrem să cumperi noul produs perfect și să-l folosești pe acela.
Unul vine, altul pleacă.
Am lucrat la electronice de larg consum de peste zece ani.
Am început la Apple.
M-am alăturat echipei fondatoare a Oculus și am condus secția de hardware.
Am venit la Apple în 2009.
După câteva luni în care am locuit la părinții mei, Apple m-a contactat
și am început să scriu software
pentru ceea ce a devenit FaceTime.
Va schimba definitiv modul nostru de comunicare.
Vedeai frânturi din magie chiar și la acel nivel mic,
ca tânăr absolvent lucrând într-o echipă de ingineri.
Dar chiar exista și cred că încă există
preocuparea de-a livra un produs care oferă o experiență excelentă.
Chiar dacă unele efecte secundare sunt destul de neplăcute.
Și îi spunem iPhone.
Astăzi...
Apple va reinventa telefonul.
E o nebunie, dar în companiile astea
accentul e pe lansare, până la urmă, pe acel moment.
Ați văzut asta mereu la prezentările grandioase Apple.
Vom trece la următorul nivel.
Și azi vă prezentăm iPhone 3G.
Trebuie să vindem iPhone în mai multe țări.
Și pentru fiecare iPhone care a urmat,
am construit pe viziunea iPhone-ului original.
Și pentru că Apple a înregistrat un succes atât de mare cu asta,
toate celelalte companii de electronice din lume îi imită.
Galaxy Note 8.
Dacă faci laptopuri sau smartphone-uri, produse pe care clienții deja le dețin,
modelul tău de afaceri depinde de nevoia clienților de-a le înlocui.
Patru, trei, doi, unu!
E un circuit. Proiectezi un produs,
fabrici produsul, îl vinzi,
îl lansezi,
este folosit,
după care devine deșeu.
Se aruncă în jur de 13 milioane de telefoane pe zi.
E un număr de neimaginat.
Dacă ne gândim în ansamblu,
vedem că le înlocuim o dată la doi sau trei ani.
Deși sunt deosebit de avansate și scumpe și reprezintă, într-un fel, apogeul
avansului nostru industrial ca civilizație,
sunt obiecte de unică folosință.
Mă uit la asta și mi se pare că ceva e defect oricum ai privi problema.
Ține minte
că degajarea unui flux continuu de produse noi încurajează clienții
să le arunce pe cele vechi.
Asta e esențial pentru creștere.
Din păcate, unii indivizi vor simți dorința de a păstra
sau repara articole pe care tu le consideri gata de înlocuit.
Acești oameni ar trebui să fie descurajați în mod activ oricând e posibil.
Kyle Wiens e fondatorul și directorul iFixit,
o firmă care oferă instrumente, piese, și manuale de reparații
pentru mii de dispozitive.
Înainte se repara din prima.
Aveai manuale și piese de schimb.
În ultimii 30 de ani, asta a dispărut sistematic din viața noastră.
Ăsta e un produs de unică folosință. După doi ani îl arunci și cumperi altul.
Nu-mi place.
Mereu am presupus că nu reparăm lucrurile pentru că nu putem
și nu e rentabil.
De fapt, n-o facem fiindcă avocații fac tot posibilul
să șteargă complet ideea.
Încă primim notificări de la companii care vor să cenzureze ce știe iFixit.
Am primit una ieri.
Le-am zis să dispară.
Nu doar companiile ascund informații
despre cum se repară lucrurile.
Produsele însele se fabrică pe scară largă
mult mai greu de reparat.
Apple nu vrea ca noul iPhone să fie reparat.
Capacul din spate nu poate fi demontat.
Au înlocuit banalele șuruburi în cruce cu cele hexagonale.
De ce le-au schimbat?
Apple ar prefera să nu avem acces la hardware-ul nostru.
Asta face ca Apple să vândă mai mult, căci aparatele trebuie înlocuite.
E produsul lor, iar controlul calității le aparține.
Sincer, e tot mai rău. Vedem tot mai multe companii
care lipesc telefoane, tablete și laptopuri, îngreunând reparațiile.
Există o categorie de produse care ne frustrează acum foarte tare
și care e foarte populară, anume AirPods și căștile wireless în general.
Fiecare cască are o baterie. Încărcătorul are și el o baterie.
Niciunul nu se poate deschide pentru înlocuirea bateriei.
Bateriile se strică după 18 luni sau doi ani,
apoi trebuie să schimbi produsul.
Asta e malefic.
Sunt un om rezonabil care s-a radicalizat din cauza căștilor,
ceea ce e scandalos.
Apple le-a inventat și le-a făcut ușor accesibile.
Au eliminat mufa de căști de la telefonul lor
și i-au forțat pe toți să le cumpere.
Apple are o responsabilitate aparte,
pentru că ei deschid drumul în industrie.
Minciunile prin omisiune în cazul produselor de pe piață
sunt incredibile.
Agenții de marketing ai acestor companii ne țin sub obroc.
Așa cum noi consumăm fără oprire,
ei trebuie să scoată un profit tot mai mare de la noi.
Apple a devenit prima companie
care lucrează cu o capitalizare de piață de un trilion de dolari.
Când modelul tău de afacere se învârte în jurul acelui ciclu de înlocuire,
obiectul fiind înlocuit în întregime în loc să funcționeze mult timp,
devine extrem de greu de inversat.
Dacă ești un director general
și te duci în consiliu să spui: „Vom face
ca venitul nostru de 50 de miliarde pe an să fie de 25 de miliarde”,
vei fi dat afară și înlocuit imediat.
Mulțumesc pentru implicare continuă.
Îmi place de tine și cum abordezi această interacțiune.
Gestionate corect, deșeurile clienților pot aduce profit afacerii tale.
Dar, dacă trebuie să elimini produse direct,
discreția va fi esențială.
Nu-ți dorești
să vadă clienții ce anume elimini.
Niciodată.
Priviți sacul ăsta.
Priviți!
Filmați mai aproape.
Dumnezeule!
În mare parte, deșeurile apar pe trotuare, în public,
așadar poți să vezi
ce aruncă mai exact corporațiile.
Aici e doar ciocolată.
E numai ciocolată.
Vedem cum corporațiile aruncă produse nevândute perfect valabile
aproape în fiecare zi.
Dar în unele perioade din an fenomenul ia amploare.
După fiecare sărbătoare,
corporațiile aruncă marfă nevândută în cantități uriașe.
Peste weekend e goana de Black Friday,
când peste 226 de milioane de persoane cumpără fizic și online.
Este Halloween-ul.
Apoi e marfa de Ziua Recunoștinței,
care trebuie vândută repede, fiindcă vine Crăciunul.
Sărbători fericite!
Hanuka.
Cumpără mai multe jucării.
Ai auzit și tu?
Apoi e Ziua Îndrăgostiților.
Aici e doar marfă de Ziua Îndrăgostiților...
Apoi e Paștele.
Ce pantofi frumoși de Paște!
Urmează 4 Iulie, apoi Ziua Eroilor, Ziua Muncii...
Și o ia de la capăt.
Am lucrat la o bancă de investiții vreo doi ani.
Mi-au plăcut multe acolo,
dar prioritatea ta trebuie să fie față de corporație.
Mă trezeam, mergeam câteva străzi și luam metroul spre serviciu.
De multe ori, în jur de ora 21:00 sau 22:00
luam taxiul spre casă.
A doua zi o luam de la capăt.
Am plecat pentru că...
îmi doream ceva mai intrinsec pozitiv.
Cred că văd doar vârful aisbergului.
Mă deprimă să văd lucruri utile aruncate la gunoi.
E o roată de yoga.
Dar, din când în când, vezi ceva și mai neplăcut.
E așa drăguță!
E-o nebunie.
Asta fac cu marfa nedorită.
Cer unui angajat să o taie intenționat, ca să fie de nefolosit.
Deseori, fac asta ca produsele să nu fie vândute cu reducere,
ceea ce companiile se tem că pot afecta imaginea mărcii.
Dar sunt tot felul de motive.
Aproape mereu are legătură cu creșterea profitului.
Am întrebat într-un clip: „Ai lucrat cândva pentru un comerciant
care ți-a cerut să distrugi marfă?”
Am spus: „Spune-ți povestea, folosind #RetailMadeMe.”
Parcă atunci am deschis puțin Cutia Pandorei.
Da, am lucrat la o cafenea Barnes & Noble.
Deschideam produsele de patiserie,
le punem la gunoi
și turnam zaț umed peste ele.
Trebuiau aruncate înainte să expire.
Când se termină tura la Panda Express,
amesteci mâncarea ca să n-o mănânce nimeni.
O cântărești și o arunci ca să țină evidența pierderilor.
GameStop ne punea să zgâriem discurile
sau să aruncăm seturi de accesorii.
Ne fac să distrugem tot,
deși e o cameră la tomberoane.
De ce nu putem ajuta nevoiașii? E o porcărie.
Am lucrat la Bat & Body Works.
Vagabonzii scormoneau în tomberoane
și scoteau produsele
pe care le aruncaserăm noi.
Așa că managerul ne-a cerut
să stoarcem produsele în tomberon.
A spus: „Nu vrem să fim marca folosită de vagabonzi.”
Am demisionat.
CAMERA ASCUNSĂ
Iată unul dintre marile depozite Amazon din Marea Britanie,
de unde milioane de produse valabile sunt trimise anual la casare.
Un fost angajat, care vrea să-și păstreze anonimatul,
dezvăluie dimensiunea a ce li se cere să facă.
De vineri până vineri,
ținta noastră era de aproximativ 130.000 de articole.
Se distruge fără discernământ.
Amazon arunca
la groapa de gunoi jucării.
FRANȚA, 2018
Avem confirmarea că Amazon distruge produse.
Seturi de Lego valorând 128 de euro.
Pentru Amazon era mai ieftin să le arunce
decât să încerce să le redistribuie.
O estimare recentă sugerează că profitul, inclusiv al Amazon,
se ridică la cinci miliarde de lire din bunuri aruncate doar în SUA.
Procesul de fabricație
generează o mare parte din emisiile cu efect de seră.
Acum știm că asta contribuie la schimbările climatice.
Așadar, dacă distrugi ceva înainte să fie folosit măcar o dată,
e nebunie curată.
Ce calcule își fac ei?
E clar că și-au făcut socotelile și, cine știe cum, le-a dat pe plus.
Toți vor să creadă
că firma pentru care lucrează nu face lucruri rele.
Pe atunci, nu aveam timp să mă gândesc la altceva
decât să-mi păstrez locul de muncă și să-mi cresc copiii.
Mă îmbătam cu apă rece.
Dar începeam să-mi dau seama că Amazon nu era...
un lucru bun pentru lume.
Nimic nu e gratis pe lume.
Dacă e prea bun să fie adevărat, probabil există urmări
sau un preț pe care nu te gândești că-l plătești.
La un moment dat, vei trage ponoasele.
Îmi amintesc că eram la un pahar cu prietenii.
Și o prietenă tocmai spunea:
„Maren, știi cum își tratează angajații și știi ce dăunător e pentru planetă.
Cum poți lucra acolo?”
Aveam nevoie ca cineva să-mi deschidă ochii.
În clipa aceea îmi amintesc că am plâns.
Am zis: „Bine.
Știu.
Ai dreptate și trebuie să fac ceva sau să plec.”
Treci la imagini relaxante.
Fii informat că din acest moment
această interacțiune va cere noi niveluri de devotament și credință.
Pentru a fideliza clienții,
acum va trebui să stăpânești interpretarea creativă a adevărului.
MINTE MAI MULT
A treia regulă. Minte mai mult.
Interesant la modul în care sunt văzute afacerile azi
este că afacerile sunt mai de încredere
decât alte instituții sociale mari.
Dar încrederea nu e mereu meritată.
Îmi amintesc reclama „Coca-Cola pe deal”.
Mi s-a părut cel mai tare lucru.
Ceea ce făcea Coca-Cola, măcar parțial,
era să câștige încrederea clienților apelând la grija crescândă față de mediu.
ZIUA PĂMÂNTULUI!
Problema arondării mediului de către companii
este că au o abordare comercială.
Îți arată partea luminoasă de aici,
fiindcă nu vor să vezi ce fac aici.
Nu cred că există un exemplu mai bun
decât modul în care companiile utilizează plasticul
spunându-ne că soluția e reciclarea.
După ce savurați băuturile noastre, reciclați.
Adevărul e cu totul altul.
Ca în filmul Al șaselea simț,
unde băiatul spune că vede morți,
eu văd etichete mincinoase peste tot.
Încerc să le transform în meme. E #etichetemincinoase.
INGINER CHIMIST
După ce am fost în mii de magazine
și am căutat fabrici care chiar reciclează,
pot spune că majoritatea etichetelor de pe ambalajele de plastic sunt false.
Am lucrat cu cele mai mari și celebre mărci
care fabrică încălțăminte, aparate și jucării.
Am ajutat companii să proiecteze și să producă în cel mai sigur,
eficient și cât mai ecologic mod posibil.
Aceste companii s-au străduit
să-și eficientizeze fabricile și să nu afecteze mediul.
Dar după ce au fabricat produsul și l-au scos la vânzare,
s-au spălat pe mâini de el.
Au spus că nu mai e responsabilitatea lor.
Vedeți ambalaje de plastic peste tot în magazinele de azi.
Consumatorii nu le pot evita.
Adevărul e că marea majoritate a plasticului nu se poate recicla.
Iată un exemplu de produs care spune că acest capac e reciclabil,
deși nu este.
Am cunoștințe aprofundate pe acest subiect.
Nu pot să tac.
Unde e raionul cu hârtia igienică?
Aici e.
Producători tipăresc logo-ul cu săgeți,
niște săgeți uriașe,
pe toate ambalajele de plastic
ca să convingă clientul că sunt reciclabile,
că pot cumpără fără remușcări, că îl pot colecta selectiv. Fără probleme.
Fără probleme...
Reglementarea ambalajelor e neclară.
Fă din asta o rampă a creativității tale.
Sincer, poți să spui orice vrei cu foarte puține repercusiuni.
Arată exemple.
Plastic numărul șase.
Ce înțelege clientul.
Acest produs poate fi refolosit de multe ori.
Sens adevărat: acest produs va fi colectat, apoi sortat,
înainte să fie îngropat, cel mai probabil, sau ars.
Colectare la magazin.
Ce înțelege clientul.
Rupe-ți puțin din timp ca să fii un cetățean model.
Sens adevărat: magazinele colectează reciclabile.
Apoi le predau
probabil să fie îngropate
sau arse.
Următoarele simboluri sunt în mare parte fără sens.
Dar îi fac pe clienți să cumpere liniștiți lucruri
care cel mai probabil vor fi îngropate sau arse.
La nivel global, reciclăm mai puțin de 10%
din plasticul pe care-l producem.
Așa că e o greșeală să tot spui
că răspunsul la problema poluării cu plastic
e să reciclăm mai mult.
Soluția e să producem mai puțin plastic.
Astea nu sunt reciclabile.
Gunoi.
Companiile producătoare de azi ne spun
să cumpărăm mai mult, să avem mai mult.
Dacă reciclezi, totul va fi bine.
Dar munții de deșeuri de plastic
din toată lumea dovedesc că asta nu e adevărat.
Pur și simplu nu putem recicla
toate lucrurile pe care ei ni le vând.
Nu uita niciodată.
După ce produsul a fost vândut și folosit, nu mai e responsabilitatea ta.
Nu-ți face griji.
După cumpărare, produsele își văd de drumul lor.
Creează un scurtmetraj de ficțiune cu viața de apoi a unei pungi de chipsuri.
Introdu muzică dramatică.
Am fost făcut să rezist.
Creatorii m-au făurit din metal și plastic
pentru a fi un înveliș impermeabil.
Dar am fost jefuit cu brutalitate.
Am fost aruncat și lăsat să mor.
Dar nu eram pregătit să renunț.
Voi călători prin lume
să găsesc alții care au soarta mea.
Nu plânge pentru mine.
Voi dăinui.
Trecem la produs peste zece ani.
Peste o sută de ani.
Ambalajele sunt grozave.
Alte produse cu durată lungă de viață, dar posibil dăunătoare sunt:
tabletele și telefoanele...
hainele făcute din fibre sintetice de plastic...
jucăriile și altele.
Dacă clienții au rețineri să le cumpere pe acestea sau altele asemănătoare,
o etichetă înșelătoare ar putea să nu ajungă.
Ar putea fie nevoie de asigurări mai solide.
E o abordare numită „greenwashing”.
Va fi întotdeauna o soluție mai ieftină decât rezolvarea problemelor.
Imaginează-ți o lume în care o rochie
poate avea un impact pozitiv asupra planetei.
„Greenwashing” e atunci când companiile se prefac că le pasă
de durabilitate, deși, de fapt... pot să spun „le doare-n fund”?
Deși le doare-n fund.
O pot face subtil, folosind natura în reclame
sau punând copii să livreze mesajul.
Am 11 ani și ador să reciclez!
Sau folosesc mult culoarea verde.
Toate produsele afectează, de fapt, mediul.
Cred că fenomenul de „greenwashing” există.
Eu înțeleg asta ca duplicitate.
Folosesc termenul cu parcimonie.
Trebuie să avem grijă pe cine acuzăm,
fiindcă le spunem că mint.
Asta e o acuzație puternică.
Cred că mulți chiar cred să sunt eco.
Asta e atunci când cei care conduc companiile cred că fac destul.
Mamă Natură,
bun-venit la Apple!
Cum a fost vremea pe drum?
Clienții au încredere în corporații
pentru că sunt siguri că ele fac aceste lucruri bune.
Le fac unele dintre ele? Da.
La un nivel semnificativ? Nu.
Marea majoritate, nu.
Alexa, stinge luminile.
„Greenwashing” e un rău dublu.
Nu doar că nu faci ce spui că vei face,
dar, în același timp,
liniștești oamenii.
CUMPĂRĂ ACUM CU UN CLIC
Am ajuns în punctul în care am decis că trebuie să încerc să schimb ceva.
CUMPĂRĂ CU UN CLIC
M-am alăturat unui grup de angajați.
Voiam doar să forțăm Amazon să facă mai mult.
GRUP NOU ANGAJAȚI AMAZON PRO-MEDIU
Ne-au convocat la o ședință.
Și ne-au cerut să păstrăm secretul.
Au fost foarte agresivi. Voiau să știe ce se întâmplă.
Am zis că vreau să-mi pot privi copiii în ochi peste 20 de ani.
La momentul acela, îmi spuneam:
„Acum știu că ceea ce facem nu e sustenabil.”
Amazon nu avea niciun scop serios.
Niciun termen, niciun plan.
Nu puteau spune: „Vom măsura amprenta noastră de carbon.”
Voiam ca Amazon să aibă un plan climatic al întregii companii.
Nu există subiect mai important pentru clienții noștri,
pentru lumea întreagă, precum criza climatică,
iar noi dăm greș mult.
L-aș invita pe scenă pe Jeff Bezos
ca să-i vorbesc direct.
Reprezint 7.700 din angajații săi.
- Dl Bezos va veni mai târziu. Mulțumesc. - Va auzi acest discurs?
Presupun că da.
Ziceam: „Folosește-ți indignarea, pentru că indignarea va crea acțiune,
și acțiunea creează speranță.”
Angajații Amazon fac grevă din cauza inerției companiei în privința mediului.
- Fac grevă. - Fac grevă.
Va fi prima dată în istoria de 25 de ani ai Amazon
când muncitorii de la sediul din Seattle iau parte la o grevă.
În seara de dinaintea grevei, Amazon a anunțat că susține mișcarea.
Jeff Bezos, fondatorul și directorul Amazon, anunță că ei
vor fi printre primele companii
care aplică prevederile Acordului de la Paris cu zece ani mai devreme.
M-am întrebat dacă Amazon se va putea schimba ca să compenseze
relele pe care le provoacă.
Nu știu.
Da, le-am spus verde-n față care e problema.
Nu și-au dorit ca asta să se fi întâmplat.
Nu uita niciodată.
Trebuie să fii mereu cu un pas înaintea criticilor tăi.
Dar, oricât de bine o faci, dezvoltarea ta continuă
va avea urmări provocatoare.
Unele pe care va trebui să înveți să le minimizezi.
Haide să-ți arăt.
Vizualizează 400 de milioane de tone de deșeuri de plastic pe an.
Vizualizează 50 de milioane de tone de deșeuri electronice pe an.
După ce am condus Unilever zece ani,
am simțit că pot influența mai bine lumea
dacă ies din zona corporatistă.
Când conduci afaceri doar pe termen scurt,
doar pentru acționari...
și nu-ți pasă de urmările negative ale faptelor tale,
ceva este fundamental greșit.
Iar noi exact asta făceam.
Vizualizează deșeurile anuale generate în 2050.
Ajung să umple centrul Tokio și dublul a cât producem acum.
Cât timp definiția succesului este producția în creștere,
profiturile în creștere, cred că, din păcate,
avem probleme.
Reține că, dacă clienții devin conștienți de problema deșeurilor,
dezvoltarea ar putea avea de suferit.
Așadar, trebuie să înveți să ascunzi mai eficient problema.
Nu te face văzut.
ASCUNDE-TE MAI MULT
A patra regulă. Ascunde-te mai mult.
Vezi dacă poți identifica de unde sunt, dacă e vreo etichetă sau...
Multe sunt fabricate de Dell.
Sunt multe mărci.
Faxuri trei în unu, imprimante, de toate.
Mi s-a spus James Bond al deșeurilor. Nu știu de unde a venit.
Am urmărit mereu deșeurile, încercând să aflu ce se întâmplă cu lucrurile
pe care le aruncăm la gunoi.
Am produs mereu deșeuri,
dar acum sunt mai multe, mai toxice
și rămân mai mult în natură.
Acum urmărim în jur de 400 de dispozitive.
Ne place să folosim monitoarele cu ecran LCD plat.
Punem dispozitivul de urmărire aici.
Îl montăm la loc
și-l trimitem la așa-zisul centru de reciclare.
Apoi vedem ce se întâmplă cu el.
Asta e un centru de reciclare din Dresda, Germania,
unde am dus un monitor LCD.
L-am urmărit prin Germania până la Anvers, Belgia.
Anvers e, probabil, cel mai des folosit port,
pentru că acolo controalele sunt mai sumare.
Exportul deșeurilor electronice ar trebui să fie ilegal,
dar companiile găsesc mereu un mod de-a eluda legea.
Am vorbit cu experții, care ne-au spus:
„Da, trecem de vamă lipind o bancnotă de 100 de dolari
pe spatele ușii containerelor.” Vameșii iau banii și le lasă să treacă.
Monitorul și-a continuat drumul și a ajuns în Thailanda.
Acolo se văd multe marcaje.
Am intrat pe Google Earth,
priviți, și m-am dus la fața locului.
THAILANDA
Când am ajuns, am văzut o imagine îngrozitoare.
Muncitorii spărgeau obiectele manual,
eliberând în același timp multe substanțe toxice.
Nimeni nu se gândește la asta
când proiectează aceste produse.
Știu din experiență
că, dacă ești designer sau inginer la una dintre aceste companii,
despre deșeuri nu se spune nimic.
Nu se țin ședințe la o firmă care face laptopuri,
telefoane sau alte dispozitive, despre soarta produselor după expirare.
Îmi amintesc unele discuții
când se proiecta o cască RV.
Aceasta conține o baterie
închisă ermetic, astfel încât nu poate fi înlocuită să dureze mai mult.
Știu că e un fel de bombă cu ceas
în câteva milioane de astfel de căști RV,
care vor deveni deșeuri imposibil de recuperat.
Parțial, mă simt răspunzător.
Când un dispozitiv își încheie ciclul de viață,
ajunge departe pe lanțul de eliminare a deșeurilor
în cine știe ce regiune din lume va putea să elimine acel material
în moduri, poate, nu foarte sigure.
Se deplasează pe planetă
ca să profite de o economie mai slabă
pentru a face ceva ce, făcut corect, ar costa mult.
Fac pe altcineva să plătească,
dar ei nu plătesc cu bani, ci cu sănătatea lor.
Electronicele conțin metale grele,
cadmiu, plumb, mercur,
substanțe ignifuge bromurate, care pot provoca probleme
legate de cancer și sterilitate.
Acestea nu sunt simple resturi, ci deșeuri periculoase.
Consumul va genera mereu deșeuri.
E mai bine să te concentrezi pe ceva mai distractiv.
Dumnezeule!
Și nu uita că surpriza te așteaptă.
Nu uita că vânzările mari cer soluții mai creative pentru deșeuri.
Asta se aplică cel mai bine în înfloritoarea industrie a modei.
Dezvăluie multele moduri inovatoare de a utiliza hainele folosite.
Treci la pantoful vorbitor.
Aici sunt!
Ce mai faci?
Poate te întrebi cum am ajuns aici.
Vreau să-ți spun că sunt printre cei norocoși.
Fiindcă suntem făcuți din plastic, problema e că trăim foarte mult.
Familia mea a văzut de toate.
Tata a fost trimis la pensie în deșertul chilian.
Se spune că-l poți vedea din spațiu.
De vărul Mikey îmi pare însă rău.
A fost donat în scop caritabil.
Credea că se duce într-o casă nouă.
A fost balotat împreună cu alții și trimis în celălalt capăt al lumii.
Când a ajuns acolo,
a descoperit că nu-l vrea nimeni.
Lumea spune că și-a donat hainele.
Își imaginează că asta e ceva abstract.
Dar pentru noi, cei de la munca de jos, asta înseamnă aici.
Ador designul, dar abia la facultate m-a prins creația vestimentară.
Nu cred că am un stil anume. Experimentez mereu.
Ghana are o istorie uimitoare a designului, inovației și modei.
Dar, în ultimii zece ani, deșeurile vestimentare au devenit o problemă uriașă.
Multe mărci încurajează oamenii din Europa și SUA să-și doneze hainele vechi.
Mi-am triat garderoba
și am doi saci de haine de aruncat.
Dacă le duci la H&M, ei le reciclează.
Și ai 15% reducere la următoarea comandă.
Multe haine donate ajung în țări precum Ghana.
Problema e că vin prea mult haine
și nu le putem gestiona volumul.
Așa că ajung la gunoi sau le ia ploaia și le duce pe plajele locale.
Un munte.
Vin pur și simplu prea multe haine.
Suntem 30 de milioane de oameni în Ghana.
Și vin 15 milioane de piese pe săptămână.
Gata cu vorbăria. Să intrăm la H&M.
Fabricanții i-au făcut pe oameni să creadă că-și permit orice.
Că merită chiar dacă rezistă doar la câteva spălări.
Să despachetăm și să încercăm noua colecție Barbie de la Zara.
Astfel, mărcile au schimbat gândirea clienților.
Dar ele nu se gândesc la tot ciclul, nu? Ce se întâmplă după ce le arunci?
Mărcile nu răspund pentru asta.
Am făcut o comandă de 500$ la SHEIN.
E o problemă care afectează toată populația globului.
Poliesterul e plastic făcut din petrol.
Cel mai mare efect la care asistăm e că, spălând haine din poliester,
se desprind multe microparticule de plastic.
Acestea intră în sistemul acvatic
și se întorc în alimente.
Am descoperit că înghițim plastic.
Acesta pătrunde în plămâni și în celulele sangvine.
Privite la microscop, sunt corpuri mici și tăioase,
cu margini dure care creează inflamații nedorite.
Asta dezvoltă unele boli.
Nu-mi vine să cred ce văd aici.
Uite, e plastic.
Fii atent!
Știu că mărcile vor ca oamenii să nu vadă realitatea din teren.
Opriți-vă! Sunt prea multe haine pe lume.
Opriți-vă naibii odată!
Îți poți spune că te uiți pe stradă și nu vezi deșeuri peste tot.
Dar apa și aerul sunt poluate.
STATELE UNITE
Chimicalele din deșeuri
nu stau unde le pui, în gropile de gunoi din toată lumea.
Sunt toxine care se scurg în natură.
Și, în cele din urmă, cauzează probleme grave de sănătate.
Vorbim despre tulburări neurologice,
cancer, boli cronice grave.
Deșeurile nu mai pot fi ascunse sub covor.
Deși cred că multora le-ar fi plăcut să rămână ascunse, nu va fi așa.
Lecția e că nu se poate.
Ajung în aer, în pământ și în apă.
Sunt doar trei locuri.
Alege-ți otrava.
Cred că ideea poveștii mele ține de căință,
privind înapoi la ce am făcut în industria modei.
Când vezi creșterea vânzării produselor pe lună, pe trimestru, pe an...
devine un fel de...
ciclu al... durerii.
Asta vă poate oferi ție și familiei tale un stil de viață excelent,
dar tot trebuie să o împaci cu ce e important pentru tine ca om.
Nu te poți ascunde la infinit de propria-ți complicitate.
Așa că am demisionat la sfârșitul anului 2019,
pentru a-mi investi eforturile și energia
tot restul vieții în rezolvarea problemelor
la care poate am contribuit sau...
să nu mă feresc s-o spun, la care chiar am contribuit.
Trebuie să fiu sinceră cu tine acum.
O strategie de maximizare a profitului
va duce la o inevitabilă transformare a mediului.
Trei, doi, unu...
Nu te teme.
Succesul tău continuu va întârzia efectele extreme care te afectează.
Trebuie doar să-i convingi pe alții că rezolvi problema.
Cinci.
Controlează mai mult.
CONTROLEAZĂ MAI MULT
Treci la lumini colorate.
Îndepărtează-te treptat pentru a stârni curiozitatea.
Deși nu am formă fizică unică, în acest moment al relației noastre,
ar fi util să-ți imaginezi una.
Pentru a finaliza regula cinci,
trebuie să stăpânești arta subtilă a controlului total.
Ține minte: dacă tu deții controlul, problemele vor dispărea.
Mi s-a spus că, dacă vezi Pământul din spațiu,
schimbi lentila prin care privești lumea.
Privind Pământul de sus,
atmosfera parte foarte rarefiată.
Lumea, finită și foarte fragilă.
Nu uita niciodată:
controlul trebuie să înceapă mereu cu cei din organizația ta.
Învață să-i controlezi și te va aștepta succesul.
Cumva, am ajuns la acel nivel
de unde avansezi spre zona executivă,
director și mai sus,
și am văzut...
ghidul pentru postul de director. Era doar de o pagină.
Scria doar atât:
„Te angajezi...
să susții compania orice ar fi?”
Ei vor să controleze povestea
și vor ca o singură voce să le spună tuturor
povestea pe care vor s-o creadă toți.
„Noi protejăm mediul.”
„Suntem cel mai bun angajator din lume.”
Sunt foarte buni la minciuna asta
și nu vor ca cineva să le demonteze povestea.
Amazon pune planeta pe primul loc
după ce câștigă dreptul de-a schimba numele sălii KeyArena din Seattle.
Angajamentul climatic al Amazon suna bine pe hârtie.
Dar puneau la socoteală
doar cam 1% din produsele vândute la calculul amprentei lor de carbon.
Iar emisiile Amazon chiar au crescut cu 40%
în cei doi ani de după ce Jeff a anunțat angajamentul.
Mi s-a părut că sunt de partea corectă a istoriei.
Am continuat să insistăm pentru schimbări mai de substanță
și aveam sentimentul că am prins avânt.
Amazon încă ajută companiile petroliere și de gaz
să descopere și să extragă combustibili fosili mai repede.
Cât va continua asta, angajații vor continua protestul prin grevă.
Ne-am unit cu muncitorii de la depozit
și am simțit că avem puterea să forțăm Amazon
să-și ia mai în serios responsabilitatea față de mediu și societate.
Ceea ce a urmat a fost șocant,
dar nu surprinzător.
În timp ce schimbările climatice
produc dezastre în multe țări,
Amazon a decis să-și amenințe angajații.
Dintr-un e-mail ajuns la The Guardian aflăm că Amazon a deschis o anchetă
în cazul unei angajate, Maren Costa.
Lucram acasă ca în orice altă zi.
Am intrat într-o ședință online.
AȘTEPTAȚI. GAZDA VĂ VA PRIMI CURÂND
Am intrat în apelul video
cu cineva necunoscut de la resurse umane.
Și a spus...
„Înregistrezi apelul?”
- Am zis că nu. - A zis: „Bine.”
„Fiindcă ai încălcat regulile interne, ți-ai pierdut dreptul
de-a lucra la Amazon
și, începând chiar de acum,
nu mai lucrezi la Amazon.
Apel terminat.”
ÎNTÂLNIRE ÎNCHEIATĂ DE GAZDĂ
După 15 ani de activitate acolo, cariera ta s-a încheiat.
Atunci mi-am luat un an liber.
Încercam să-mi dau seama ce pot să fac.
Simțeam că, activând într-o firmă mare,
nu eram în postura de-a putea influența sistemele care trebuie schimbate.
Sistemele trebuie forțate.
De aceea a început să mi se pară
că locul din care pot acționa mai eficient e unul guvernamental.
Acum candidez la Consiliul Local din Seattle.
Când oamenii îți pun la îndoială părerile, controlul va fi mereu dificil.
Fii calm.
Dacă ai urmat corect aceste reguli,
acum vei fi fabulos de bogat.
Emoticon zâmbitor cu ochelari de soare.
Felicitări!
Ai finalizat părțile
de la unu la cinci ale acestei interacțiuni.
Pentru a consolida aceste lecții, s-a găsit că muzica e cel mai eficient mod
de-a le fixa în creierul omului.
Nu uita: succesul e cel mai amenințat de dușmanii care-și unesc puterile.
Fii mereu vigilent.
Intră muzica.
În lumea corporatistă
Dacă vrei să excelezi
Ascultă cu atenție regulile
Pe care ți le voi spune
Unu, vinde mai multe
Ai grijă să arăți super mereu
- Doi - Aruncă mai mult
Învață să ignori ura
Vă urăm bun-venit tuturor la această audiere
despre dreptul la reparații.
Am încercat să le respect regulile.
I-am întrebat frumos, dar ne-am prins că jocul era măsluit.
Trebuia să schimbăm regulile.
Cum răspundeți la sugestia
că dreptul la reparații afectează afacerile americane?
Întrebarea e cine decide ce se întâmplă cu lucrurile noastre.
Cine decide fiecare pas?
Vești bune. Ieri, Apple a anunțat un program nou care permite utilizatorilor
să-și repare iPhone-urile fără a pierde garanția.
Scuze, Becky, dar mi s-a părut că văd un porc zburând.
Trei...
Minte mai mult
Dezvoltându-te neîncetat
- Patru... - Ascunde mai mult
Ascunde răul pe care-l faci
Ca director al unei companii de electronice,
nu-mi place să vorbesc despre reglementare,
dar în Europa a avut succes.
Are succes acum și în New York
cu dreptul la reparații acordat acolo.
Dacă o companie refuză reparațiile,
guvernul va interveni, forțându-le să facă ce trebuie pentru clienți și mediu.
Gata pentru ultima lecție. E cea mai importantă dintre toate.
Cinci...
Controlează mai mult
Și lumea îți aparține
Dacă aș avea o baghetă magică, dacă aș fi conducătorul lumii,
m-aș asigura că toate companiile care produc bunuri de consum
au un plan pentru scoaterea din uz.
Nu-mi pasă dacă produci mașini...
Nu-mi pasă dacă produci haine sau telefoane.
Orice ar fi.
Orice industrie trebuie să răspundă pentru scoaterea din uz a produselor ei.
N-o lăsați pe umeri consumatorului, nu ne pasați răspunderea. E a voastră.
Respectă aceste reguli
Și vei avea succes
Ține-le secrete față de dușmanii noștri
Dacă ai îndoieli
Nu trebuie să le exprimi niciodată
Acum suntem prieteni
Am ceva de mărturisit
N-a fost nicio surpriză
Au fost doar minciuni
Trebuie să-mi cer scuze
Nu regret nimic.
Te rog să distribui informațiile din această interacțiune
cu alți utilizatori de încredere.
Răspândirea pe scară largă a acestor reguli poate afecta vânzările.
Putem decide că nu așa vrem să trăim
și să schimbăm direcția.
Poate părea fără speranță uneori, dar există căi
de-a forța corporațiile să-și schimbe modul de operare.
Sincer, sunt entuziasmat.
Ar trebui să-mi fie rușine de ce facem,
dar sunt bucuros să știu că există o soluție.
Mai păstrați aparatele puțin și reparați-le dacă puteți.
Dacă nu știți cum, vă ajută un prieten.
Cu cine poți vorbi? Cercetează.
Ia legătura cu persoanele care au putere
și care pot lua măsuri.
Nereciclabil...
În Franța, există o lege care înlocuiește capacele de plastic cu cele de hârtie.
Asta îmi dă speranțe.
Iată primul pantof 100% din plante.
Îl putem măcina și împrăștia pe sol. Scuze, am părut ciudat, dar îmi place.
Sigur că avem nevoie de electronice.
Trebuie fabricate, dar într-un mod mai inteligent.
Acesta e laptopul meu personal.
Scot capacul.
Bateria e în partea de jos. E ușor de înlocuit.
În loc să fie închis ermetic,
e complet reparabil.
Spune nu modei rapide, spune nu articolelor de unică folosință,
flacoane de apă, pahare de cafea,
rechizite gratuite, toate.
Dacă crezi că vrei ceva, pune-l în coșul tău online
și lasă-l acolo o lună.
Dacă-l mai vrei după o lună, poate chiar e ceva necesar.
Asta e. Cumpără mai puțin!
N-o să pățești nimic.
Viața înseamnă experiențe și oamenii din jur.
Obiectele ne ajută, dar putem fără ele. Nu ele sunt obiectivul.
Nu câștigă cine moare cu cămara plină.
Subtitrarea: Mircea Pricăjan